cyanic-selkie/wikianc huggingface dataset:
Karl August Magnus Henrik Granfelt
Karl (Carl) August Magnus Henrik (Henric) Granfelt (22. heinäkuuta 1842 Hiitola – 22. huhtikuuta 1910) oli suomalainen insinööri ja virka- ja valtiopäivämies.
Granfeltin vanhemmat olivat kapteeni Carl Gustaf Granfelt ja Ulrika Wilhelmina Grönhagen ja puoliso Valesca Ida Sidonia Qvistorp-Wegner. Granfelt oli valtionrautateiden ratajohtaja. Hän tuli kouluopinnot suoritettuaan insinöörioppilaaksi 1859, mutta oli sitten postitoimen palveluksessa virkailijana 1863. Suoritettuaan insinööriopinnot Zürichissä 1872 Granfelt palasi tekniselle alalle. Hän toimi ratainsinöörinä Venäjällä ja tuli kotimaahan palattuaan Vaasaan rautateiden toimistoinsinööriksi 1879. Granfelt osallistui ratojen suunnitteluun ja vaikka hän tuli 1884 rautatiehallituksen ratajohtajan avustajaksi, hän hoiti silti ratasuunnittelutehtäviä. Valtionrautateiden ratajohtajaksi hänet nimitettiin 1898.
Granfelt oli aatelissäädyssä edustaja valtiopäivillä 1894, 1897 ja 1900.
Pekko Aikamiespoika
Pekko Aikamiespoika on Timo Koivusalon luoma ja esittämä komediahahmo 1990-luvulta. Pekko esiintyi ensimmäisen kerran televisiossa kertomassa vitsejä Yle TV2-kanavan viihdeohjelmassa Kansanhuvit. Pekko on myös tehnyt cameoroolin elokuvassa Johtaja Uuno Turhapuro – pisnismies (1998), joka jäi hahmon viimeiseksi esiintymiseksi valkokankaalla.
Televisiosarja
Pekko sai oman kahdeksanosaisen televisiosarjan Pekko Aikamiespoika alkuvuodesta 1993. Sarjan ohjasi Visa Mäkinen. Kaikki viisi Pekko-elokuvaa on nähty myös televisiosarjaversioina Yle TV2-kanavalla.
Elokuvat
Visa Mäkinen olisi halunnut tehdä hahmosta elokuvan, mutta ei päässyt Koivusalon kanssa yhteisymmärrykseen hahmon oikeuksista, jotka koskivat aiemmin tehtyä Pekko-televisiosarjaa. Koivusalo teki elokuvan lopulta ilman Mäkistä. Ensimmäinen elokuva Pekko Aikamiespojan poikamiesaika valmistui vuonna 1993. Viimeisin Pekko-elokuva Pekko ja unissakävelijä on vuodelta 1997.
Ensimmäisen Pekko-elokuvan, Pekko Aikamiespojan poikamiesaika, ohjasi Sina Kujansuu. Elokuva esitettiin seuraavana vuonna kahdeksanosaisena, laajennettuna televisiosarjana, jossa itse elokuvaan kuulumattomat kohtaukset oli kuvattu jälkikäteen. Seuraavan neljän vuoden aikana Timo Koivusalo ohjasi ja käsikirjoitti neljä muuta Pekko-elokuvaa: Pekko ja poika (1994), Pekko ja massahurmaaja (1995), Pekko ja muukalainen (1996) sekä Pekko ja unissakävelijä (1997). Nämä neljä elokuvaa on esitetty neliosaisina televisiosarjoina ensi-iltaa seuraavana vuonna Yle TV2 -kanavalla.
Elokuvien keskeinen tapahtumapaikka on Keski-Suomessa sijaitseva kuvitteellinen Tyräahon kylä.
Oheistuotteet
Koivusalo on myös tehnyt aiheeseen liittyviä oheistuotteita, kuten "Pekko"- ja "Pekko 2" -nimiset vitsikasetit, musiikkialbumin "Pekko Aikamiespoika" (1992) sekä romaanin "Pekko ja Outolintu" (1997).
Mustafa I
Mustafa I (1591 – 20. tammikuuta 1639) (arabiaksi: مصطفى الأول) oli Osmanien valtakunnan sulttaani vuosina 1617–1618 ja 1622–1623.
Mustafa I oli sulttaani Mehmed III:n ja tämän vaimon Handan Sultanan poika. Hän vietti suurimman osan lapsuudestaan ja nuoruudestaan isoveljensä Ahmed I:n vankina. Veljensä kuoleman jälkeen Mustafa I:stä tuli sulttaani, mutta pian ilmeni, että oli ilmeisesti henkisesti häiriintynyt. Hänen kerrottiin olleen vainoharhainen ja käyttäytyneen omituisesti. Hän myös pelkäsi niin suuresti vallankaappausta, että hän teloitti jopa omia lapsiaan. Lisäksi Mustafa I oli erittäin uskonnollinen ja vietti vapaa-aikaansa lukien jatkuvasti Koraania. Hän myös väitti olevansa pyhä mies ja nähneensä Allahin lähettämiä näkyjä. Hänen alamaisensa lopulta kyllästyivät häneen ja syöksivät hänet vallasta. Mustafa I vangittiin ja uudeksi sulttaaniksi valittiin hänen veljenpoikansa Osman II.
Osman II yritti epäonnistuneesti rajoittaa janitsaarien valtaoikeuksia, minkä seurauksena raivostuneet janitsaarit teloittivat hänet ja nostivat Mustafa I:n takaisin valtaan. Hänen valtakautensa ei kuitenkaan kestänyt pitkään, sillä kansalaiset eivät hyväksyneet hallitsijakseen mielenvikaista ihmistä. Mustafa I vapautettiin tehtävistään ja hänet otettiin jälleen vangiksi. Hänen veljenpojastaan Murat IV:stä tuli uusi sulttaani, ja Mustafa I menehtyi äkilliseen sairauskohtaukseen vuonna 1639.
Doora
Doora oli 1980-luvun puolivälissä toiminut suomalainen rockyhtye, joka oli kotoisin Porista. Se sai levytyssopimuksen aikakauden suosittujen porirock-yhtyeiden menestyksen myötä, julkaisten yhden albumin Kräk-levymerkille, mutta ei kuitenkaan onnistunut itse nousemaan valtakunnallisesti tunnetuksi. Yhtyeen johtohahmo oli Make Tommila.
Konstantínos Mitsotákis
Elämä ja ura
Mitsotákis syntyi merkittävään poliitikkosukuun. Hänen isänsä ja isoisänsä olivat Kreikan parlamentin jäseniä. Setä Elefthérios Venizélos oli merkittävä poliittinen vaikuttaja ja toimi mm. useaan otteeseen Kreikan pääministerinä.
Mitsotákis luki lakia ja taloustieteitä Ateenan yliopistossa ja tuli valituksi parlamenttiin ensimmäisen kerran vuonna 1946. Mitsotákis liittyi Geórgios Papandréoun Keskustaliittoon ja joutui sotilasjuntan pidättämäksi poliittiseen kaaokseen ajautuneessa Kreikassa vuonna 1967. Hän eli maanpaossa vuoteen 1974.
Mitsotákis pyrki vuonna 1974 epäonnistuneesti parlamenttiin sitoutumattomana. Vuonna 1977 hänet kuitenkin valittiin Uusliberaalien puolueen edustajana. Vuonna 1978 hän liittyi Konstantínos Karamanlíksen Uuteen demokratiaan. Hän toimi Kreikan taloussuunnitteluministerinä vuosina 1978–1980 sekä ulkoministerinä 1980–1981 ennen pääministeriyttään vuosina 1990–1993.
Tammikuussa 2004 Mitsotákis ilmoitti päättävänsä pitkän poliittisen uransa; hän ei enää osallistunut uusiin parlamenttivaaleihin 7. maaliskuuta. Mitsotákisin pojasta Kyriákoksesta (s. 1968) tuli Uuden demokratian puheenjohtaja vuonna 2016 ja Kreikan pääministeri vuonna 2019. Tytär Ntóra Bakogiánni (s. 1954) on toiminut mm. Ateenan pormestarina ja vuosina 2006–2009 Kreikan ulkoministerinä.
Mitsotákis toipui 7. tammikuuta 2007 Ateenassa suoritetusta sydänleikkauksesta.
Kielletty kaupunki
thumb|Ylimmän harmonian halli Kielletyssä kaupungissa. [[Tiedosto:Forbidden city map wp 1.png|thumb|Alueen pohjapiirros. Tärkeimpiä osia: A. Keskipäivän portti
B. Jumalallisen ylpeyden portti
C. Kukkaportti
E. Kulmatornit
F. Ylimmän harmonian portti
G. Ylimmän harmonian halli
H. Entinen keisarillinen kirjapaino
J. Kulttuuripalatsi ja keisarillinen kirjasto (ylh.)
K. Keisarilliset keittiöt
L. Taivaallisen puhtauden halli (alh.), yhteyden halli ja maallisen rauhan palatsi
M. Keisarillisen rauhan paviljonki ja keisarillinen puutarha
Aalto Pankkiiriliike
Aalto Pankkiiriliike Oy on vuonna 2005 aloittanut, avainhenkilöstönsä omistama sijoituspalveluyritys.
Aalto ilmoittaa olevansa Sijoittajien Korvausrahaston jäsen ja finanssivalvonnan valvonnassa sekä tarjoavansa rahastosijoittamista, sijoitusvakuutuksia, strukturoituja tuotteita ja omaisuudenhoitoa.
Aalto on hakenut toimilupansa peruuttamista. Asiakkaansa se myi vuonna 2017 Elite Varainhoidolle.
Kielletty kaupunki
N. Hengenravinnon palatsi
O. Rauhan ja pitkäikäisyyden palatsi]] Kielletty kaupunki on palatsialue Pekingin keskustassa Kiinassa. Alue oli aikoinaan Kiinan keisarien asuinalue ja maan hallintokeskus. Nykyisin alue on palatsimuseo. Kielletty kaupunki on malliesimerkki kiinalaisesta arkkitehtuurista ja rakennustekniikasta, ja sen valmistuttua vuonna 1420 sillä oli seuraavien 300 vuoden ajan vaikutusta Qing-dynastian aikaisiin hallintorakennuksiin.
Aalto Pankkiiriliike
Historia
Aalto Pankkiiriliike oli vuosina 2008–2016 nimeltään Elina-pankkiiriliike Oy, Sisaryritys Akseli Finanssipalvelut meni vuonna 2009 konkurssiin nimellä "AFI Espoo". Omistajat ovat pyörittäneet toimintaa monta vuosikymmentä eri yritysnimillä.
Kielletty kaupunki
Historia
Kielletty kaupunki ei enää Kiinan vallankumouksen 1911–1912 jälkeen ollut hallinnon keskuspaikka, ja osa rakennuksista on tuhoutunut, mutta yleisesti ottaen se on kuitenkin säilynyt. Viimeinen keisari Pu Yi sai asua siellä vuoteen 1924. Aluetta on kunnostettu 1900-luvun lopulla, ja vuonna 1987 se nimettiin Unescon maailmanperintökohteeksi.
Mitat
Kielletyn kaupungin sivut ovat noin 1 000 × 800 metriä. Muurit ovat yli kymmenen metriä korkeat. Alue on 72 hehtaarin laajuinen.
Saunalahden Viina
Saunalahden Viina on suomalainen alkoholijuomamerkki. Juoman vahvuus on 38 prosenttia, ja sitä myydään Alkossa 0,5 litran sekä 0,7 litran pulloissa.
Kielletty kaupunki
Osat
Muureilla ympäröidyn rakennuskompleksin arkkitehtuuri noudattaa tarkasti kiinalaisia fengshui-periaatteita. Alue on rakennettu pohjois–etelä-suuntaisesti, kuten muukin Peking. Kaikki alueen tärkeimmät rakennukset on suunnattu etelään auringon kunniaksi. Rakennusten ja juhla-aukioiden järjestys kuvastaa keisarillista valtaa ja korostaa yksilön vähäpätöisyyttä.
Alueen merkittävimpiä rakennuksia ovat eteläinen sisäänkäynti Keskipäivän portti (Wu), Ylimmän harmonian halli (Taihedian) sekä keisarillinen puutarha (Yuhuayuan). Keskipäivän portti on 38 metriä korkea ja yksi alueen korkeimmista rakennuksista, ja sen alkuperäisiä tarkoituksia oli olla keisarin julistusten ja esiintymisten taustana. Portin takana on 140 × 210 metrin laajuinen piha, jonka halki virtaa Kultainen joki. Joen ylittää viisi marmorista siltaa, jotka johtavat Ylimmän harmonian portille. Portin pohjoispuolella on ulompi sisäpiha, joka on Kielletyn kaupungin sydämessä. Siellä on kolmen hallintorakennuksen reunustama tasanne ja suuri aukio. Tämä alue on noin kolmen hehtaarin laajuinen. Sen vierellä on Ylimmän harmonian halli, jossa on keisarin valtaistuin. Salin pinta-ala on 64 × 37 metriä, ja se on yhtä korkea kuin Keskipäivän portti. Ylimmän harmonian halli on suurin Kielletyn kaupungin yksittäisistä rakennuksista. Se oli arvokkain valtaistuinsali, jota käytettiin suurissa juhlissa. Hallin pohjoispuolella oleva pienempi paviljonki, Täydellisen sopusoinnun halli, oli keisarin käytössä esimerkiksi hänen valmistautuessaan vastaanottoihin. Kolmas pääpalatsi on Sopusoinnun säilyttämisen halli, jota käytettiin suurvasallien vastaanottamiseen ja muihin suuriin banketteihin.
Taivaallisen puhtauden portti johtaa palatsialueen takaosan pihalle. Siellä on jälleen kolme palatsia, jotka ovat kuitenkin eteläisempiä palatseja pienempiä.
Maallisen tyyneyden portti vie keisarilliseen puutarhaan, jonka orgaaninen muoto rikkoo alueella vallitsevan jäykän symmetrian. Puutarha oli keisarin lepopaikka, ja siellä on puita, kalalammikoita, kukkaistutuksia ja veistoksia sekä taolainen temppeli. Länsipuolella oli kolmen viimeisen keisarin yksityisasunnot. Siellä oli myös keisarinnan ja keisarillisten sivuvaimojen asuntoja; niiden paikalla on nyt taidekokoelmia. Itäpuolella asui myös kuningasperheen naisia ja useimmiten kruununperillinen. Siellä on nykyisin näyttelytiloja.
Museon kokoelmat
Kielletyn kaupungin palatsimuseossa on noin miljoona taide-esinettä, joista useimmat ovat kuuluneet Ming- ja Qing-dynastian hoveille. Taide-esineisiin kuuluu maalauksia, keramiikkaa, kultaisia, hopeisia ja pronssisia esineitä, jade-esineitä, koruommeltöitä, lakkatöitä ja lakattua emalia. Niiden lisäksi museossa on hovin käyttämiä tavaroita, kuten koruja, kelloja, lääkkeitä, huonekaluja ja sisustustarvikkeita.
Saunalahden Viina
Saunalahden Viina on nähty eräänä kilpailijana perinteiselle suomalaiselle Koskenkorvalle. Ranskalaisen Pernod Ricardin valmistaman Saunalahden Viinan etanoli-alkoholi tuodaan kuitenkin Tanskasta, eli juoman alkoholi ei ole suomalaista perua.
Aalto Pankkiiriliike
Historia
Syksyllä 2016 Elina-pankkiiriliike ilmoitti toimivansa jatkossa Aalto-nimellä osana Aalto-ryhmää, johon kuuluisi myös Aalto Capital. Aalto Capitalin hallintojohtaja Ari Tammisen mukaan puhuttu yhteistyö ei kuitenkaan toteutunut eikä yrityksillä ei ole mitään tekemistä keskenään.
Sijoitusriitoja
Vuosina 2015–2017 arvopaperilautakunta suositteli kolmesti Aalto Pankkiiriliikkeen hyvittämään asiakkaille näiden sijoitustappioita. Aalto toimii SEB:n asiamiehenä. SEB sopi vuonna 2016 kaikkien jakelijoiden kanssa, että eivät enää myy warranteja, jotka ovat hyvin korkeariskisiä.
Helsingin Sanomien artikkelin mukaan Aalto Pankkiiriliikkeen asiakkaille on valehdeltu tuotteiden ominaisuuksista ja että heiltä on hävinnyt kymmeniätuhansia euroja huonojen neuvojen ja suurten palkkioiden vuoksi.
Janne Hurme
Janne Petteri Hurme (s. 27. marraskuuta 1973) on suomalainen laulaja–muusikko.
Hurmeen ura alkoi rock-muusikkona 1980- ja 1990-lukujen taitteessa. Läpimurtonsa hän teki iskelmälaulajana vuonna 1995 kappaleella "Kirje". Muita Hurmeen esittämiä tunnettuja kappaleita ovat muun muassa "Tinasormus", "Postikortti" ja "Elämän malja".
Hurme toimii hard rock -musiikkia esittävän Human Temple -yhtyeen laulajana. Hänen vakituinen taustayhtyeensä on Power of Cover.
Hurme on laulanut myös Dream Asylum -yhtyeessä, joka ei ole enää toiminnassa.
Vuonna 2014 Hurme oli mukana Hausmyllyn uusintaversiossa "Aurinko"-biisistä, josta tehtiin myös musiikkivideo.
Hurme oli yksi Vapauspuolueen ehdokkaista vuoden 2011 eduskuntavaaleissa Varsinais-Suomen vaalipiirissä ja hän sai 43 ääntä.
Vuoden 2017 kuntavaaleissa Hurme oli ehdokkaana Perussuomalaisten listalta Turun kaupunginvaltuustoon ja sai 62 ääntä. Kuntavaalikampanjan aikana Hurme ylitti uutiskynnyksen kutsuttuaan Facebookissa maahanmuuttajamiestä "idiootti geelitukaksi" ja "apinaksi". Perussuomalaisten kansanedustaja Kike Elomaa järkyttyi Hurmeen sanoista ja tuomitsi Hurmeen käytöksen julkisesti, mutta Turun Perussuomalaiset ry:n puheenjohtaja Tuomas Tähti puolusti Hurmeen kuntavaaliehdokkuutta.
Yksityiselämä
Hurme avioitui ruotsalaisen Annica-etunimisen naisen kanssa heinäkuussa 2017. Hän oli aiemmin naimisissa Sari Hurmeen kanssa, josta erosi vuonna 2012. Heillä on yhteinen poika.
Aleksi Sandroos
Aleksi Sandroos on keskustalainen politiikko. Hän on toiminut Suomen Keskustanuorten puheenjohtajana vuodesta 2022 alkaen.
Ura
Vuonna 2020 Sandroos toimi Vaasan yliopiston ylioppilaskunnan hallituksen puheenjohtajana. Vuonna 2021 hän oli Suomen ylioppilaskuntien liiton varapuheenjohtaja.
Aluevaaleissa 2022 Sandroos oli ehdolla Pirkanmaan hyvinvointialueella. Hän sai 245 ääntä eikä tullut valituksi. Eduskuntavaaleissa 2023 hän sai Pirkanmaan vaalipiirissä 504 ääntä eikä tullut valituksi.
Vuoden 2022 puoluekokouksessa Sandroos pyrki keskustan varapuheenjohtajaksi. Hän jäi vaalissa viidenneksi 386 äänellä.
Megahertsi
Megahertsi voi tarkoittaa:
Dalia Grybauskaitė
Dalia Grybauskaitė (s. 1. maaliskuuta 1956 Vilna, Liettua) on liettualainen poliitikko, joka toimi maan presidenttinä 12. heinäkuuta 2009 – 12. heinäkuuta 2019. Tätä ennen hän oli Euroopan unionin komission rahoituksen suunnittelusta ja talousarviosta vastaavana komissaarina.
Tausta ja yksityiselämä
Grybauskaitėn isä oli sähkömies, joka toimi toisen maailmansodan aikana partisaanina ja myöhemmin NKVD:n palveluksessa palomiehenä, äiti oli myyjänä. Grybauskaitė suoritti taloustieteellisen tutkinnon Leningradin yliopistossa 1983 ja myöhemmin hän väitteli tohtoriksi Neuvostoliiton tiedeakatemiasta vuonna 1988 taloustieteestä.
Vuosina 1991–1994 Grybauskaitė työskenteli ensin ulkomaankauppa- ja sittemmin ulkoministeriössä. Vuonna 1995 hän toimi yhtenä neuvottelijana Liettuan EU-jäsenyydestä neuvottelevan valtuuskunnan jäsenenä. Vuosina 1996–1999 hän siirtyi Liettuan Yhdysvaltojen suurlähetystössä. .
Grybauskaitėlla on karatessa musta vyö. Vuonna 2014 maailman taekwondoliitto myönsi hänelle mustan kunniavyön. Grybauskaitė on perheetön.
Poliittinen ura
Grybauskaitė toimi Liettuan valtiovarainministerinä vuosina 2001–2004 ja on toukokuusta 2004 lähtien ollut Euroopan unionin komission jäsen.
Grybauskaitė valittiin 17. toukokuuta 2009 Liettuan presidentiksi. Hän sai presidentinvaalin 1. kierroksella 67 prosenttia äänistä. Kun äänestysprosenttikin (50,68 %) nousi yli Liettuan vaalilaissa vaaditun 50:n, edellytykset presidentinvaalin ratkeamiseen täyttyivät heti ensimmäisellä kierroksella. Vuonna 2014 Grybauskaitė valittiin toiselle kaudelle, joka kestää vuoteen 2019 asti. Tällöin hän sai 57,9 prosenttia äänistä, kun vastaehdokkaana ollut sosiaalidemokraattinen vastaehdokas Zigmantas Balcytis saavutti 40,1 prosentin osuuden.
Grybauskaitė tunnetaan korruption vastaisesta toiminnastaan. Hän on myös moittinut Venäjää terroristivaltioksi Krimin miehityksen aikaan, ja Yhdysvaltojen presidenttiä Donald Trumpia hän moittii arvaamattomuudesta. .
Kunnianosoituksia
Grybauskaitėlle on myönnetty seuraavat ulkomaiset kunnianosoitukset:
Osilo
Osilo on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 059 asukasta (vuonna 2016) ja sen pinta-ala on 98,03 neliökilometriä. Se sijaitsee 672 metrin korkeudella merenpinnan yläpuolella.
Kokutai
Kokutai (Kyūjitai: 國體, Shinjitai: 国体) on japanin kielen sana, jolla on poliittista painolastia. Sen voisi kääntää sanoilla "japanilainen identiteetti", "japanilainen kansanluonne" tai "kansallinen järjestelmä, kansallisvaltio, valtiorakennelma, keisarivallan perusta, japanin perustuslaki" tai myös "kansallinen järjestelmä, itsemääräämisoikeus".
Vororotti
Vororotti on rotko lounaisessa Keski-Suomessa Jämsän keskustan länsipuolella.
Geologia
Vororotin rotko on verraten jylhä valtavine irtolohkareineen, kapeine kalliosolineen ja louhikkoineen. Sitä on luonnehdittu Keski-Suomen komeimmaksi kuivan maan rotkovajoamaksi.
Historia
Vororotin nimi viittaa rosvoveljeksiin, jotka piileksivät rotkon piiloluolassa 1800-luvun lopulla. Vororotin piiloluolan seinämillä on nykyäänkin havaittavissa rosvojen nuotiotulen jättämiä nokijälkiä. Ennen kristinuskoa Vororotti on saattanut olla palvontapaikka, sillä sen kallion laelta löydettyjen pienten kuoppien on tulkittu olleen Ukon palvontaan käytettyjä uhrikuppeja.
Tarun mukaan venäläiset vainoajat kätkivät isonvihan aikana ryöstösaaliitaan Vororotin kallioiden suojiin.
McDowellin taistelu
McDowellin taistelu eli Sitlington’s Hillin taistelu oli Yhdysvaltain sisällissodan taistelu, joka käytiin 8. toukokuuta 1862 Highlandin piirikunnassa, Virginiassa. Taistelussa olivat vastakkain Unionin prikaatikenraalit Robert Milroy ja Robert Schenck sekä Konfederaation kenraalimajuri Thomas J. Jackson. Taistelu päättyi Konfederaation voittoon.
Vororotti
Muuta
Vororotin läheisyydessä sijaitsee myös kaksi muuta merkittävää rotkoa: Onkirotti ja Mullikkarotti.
McDowellin taistelu
Taistelu oli osa Konfederaation Stonewall Jacksonin Shenandoahin laakson sotaretkeä.
Vororotti
Aiheesta muualla
61.79°N, 25.00556°W
McDowellin taistelu
Tapahtumien kulku
Ennen taistelua Jacksonin joukot olivat marssineet Stauntonista Parkersburg Roadia pitkin länteen. Heidän oli määrä lähestyä Shenandoahin laaksoa Virginian länsiosista käsin. Matkalla he kohtasivat kaksi John C. Frémontin alaisuuteen kuulunutta prikaatia, joita komensivat prikaatikenraalit Robert Milroy ja Robert Schenck.
8. toukokuuta 1862 Milroyn prikaati päätti hyökätä Jacksonin joukkoja vastaan, jotka olivat asettuneet McDowellissa sijaitsevalle Sitlington’s Hillille. Noin neljän tunnin mittaisen taistelun päätteeksi Jackson torjui Unionin hyökkäykset. Hyökkäysten epäonnistuttua Milroy ja Schenck vetäytyivät Virginian länsiosiin.
Osapuolet menettivät taistelussa eri arvioiden mukaan yhteensä 556–720 miestä.
Neitokakadu
alt=Harmaa neitokakadukoiras|vasen|pienoiskuva|Aikuinen, luonnonväritteinen neitokakadukoiras. Neitokakadu (Nymphicus hollandicus) on luonnonvaraisena Australiassa elävä kakadujen heimoon (Cacatuidae) kuuluva lintu, jota pidetään yleisesti lemmikkinä kaikkialla maailmassa. Neitokakadusta käytetään hyvin usein myös nimeä nymfipapukaija tai nymfiparakiitti, joka on vanha nimitys. Neitokakadut ovat keskimäärin 30 senttimetrin mittaisia josta noin puolet on kärkeä kohti kapenevaa pyrstöä.
Neitokakadun sukupuolet ovat luonnollisella värimuodolla aikuisena selvästi erilaiset. Koiraan kasvomaski on kirkas, naaraan harmahtava. Koiraan siipi- ja pyrstösulat ovat yksivärisen harmaat, kun taas naaraalla niissä on keltaisia laikkuja ja raitoja. Nuoret yksilöt ovat saman värisiä kuin aikuiset naaraat myös muissa värimuodoissa. Osassa ihmisen jalostamista värimuodoista sukupuolen määritys voi olla luonnonväriä kinkkisempää.
Neitokakadu lemmikkinä
alt=Harmaa neitokakadunaaras.|vasen|pienoiskuva|Aikuinen, luonnonväritteinen neitokakadunaaras. Neitokakadu on yleinen lemmikki Suomessa. Neitokakadut kesyyntyvät melko helposti luovutusikäisenä ja nuorena. Neitokakadun hinta vaihtelee viidestäkymmenestä eurosta jopa kolmeen sataan euroon värityksestä, taustasta ja kesyydestä riippuen. Villit aikuiset yksilöt ovat melko yleisiä kodinvaihtajia, ja voivat vaihtaa kotia ilmaiseksikin. Neitokakadut ovat parvilintuja ja hyvin sosiaalisia. Neitokakadua ei tulisi pitää vakituisesti ilman lajitoveria, sillä ihminen ei voi korvata lajitoveria. Myös naaras-naaras- tai koiras-koiras-parit ovat lemmikkinä hyvä ratkaisu, jos pelkää vahinkopoikasia. Neitokakadut lisääntyvät helposti, jonka vuoksi niillä ei tulisi pitää virikkeenä pesäpönttöä tai vastaavaa rakennelmaa, esim. pahvilaatikkoa tai lelutelttaa. Pesäpöntön nostattama hormonaalisuus on linnulle stressaavaa, mutta tätä on melko helppoa ennaltaehkäistä välttämällä pesämäisten rakenteiden tarjoamista tai syntymistä ympäristöön.
Kotihäkin minimisuositus on 0,75m² ensimmäiselle linnulle, ja 0,10m² lisää jokaiselle seuraavalle yksilölle. Häkin sopiva pinnaväli 10-20 millimetriä. Vaikka häkki olisi kuinka iso, linnun pitäisi antaa lentää vapaana turvallisissa sisätiloissa muutaman tunnin päivässä päivittäin. Jos lintuja ei ole mahdollista lennättää päivittäin, tulee niille hankkia useamman neliömetrin lentohäkki tai oma lintuhuone.
Ravinto
Neitokakadun ravintona voi käyttää parakiiteille tarkoitettua siemenseosta, jossa on korkeintaan 10 % auringonkukan siemeniä. Auringonkukan siemenet ovat erittäin rasvaisia ja näin ollen usein ja paljon syötettyinä aiheuttavat esimerkiksi erilaisia rasvakasvaimia ja vähentävät usein tuntuvasti linnun ikää. Nykyään kuitenkin markkinoille tulleet lintujen pelletit ovat monipuolisempi ja terveellisempi ruokavalio kaikenkokoisille linnuille. Pelleteistä linnut saavat normaalit ravinteet päivittäin, mutta silti sulkasadon ja pesinnän aikaan kannattaa antaa myös lisävitamiineja ja lisäkalkkia. Neitokakadu on moniin muihin suurempiin lintuihin nähden kuitenkin hieman poikkeuksellinen vähäisen proteiinitarpeensa vuoksi, joten pelletit eivät missään nimessä saa korvata siemeniä kokonaan. Mikäli siemenet poistuvat kokonaan ruokavaliosta, vaikuttavat pelletit haitallisesti ruoansulatuselimistöön liiallisen helpon sulatettavuutensa vuoksi. Heikkokuntoisille neitokakaduille pelletit ovat hyvä lisä. Pellettejä voi syöttää myös siementen ohella lisäravintona. Kohtuullisuus ja monipuolisuus ovat tärkeitä muistettavia asioita, kun mietitään neitokakadun ruokavaliota.
Neitokakadu kaipaa päivittäin myös tuoreruokaa, eli vihanneksia, yrttejä, marjoja, hedelmiä, juureksia, ituja ja versoja. Yksin tai hyvin pienessä parvessa elävä neitokakadu on herkästi hyvin nirso syömään uusia ruokia. Saattaa vaatia kuukausia, ennen kuin lintu koskee päivittäin tarjottuun ravintoon. Silti neitokakadun kuluttamasta ravinnosta noin puolet tulisi olla tuoreravintoa. Neitokakadut pitävät enemmän rapeista ja rouskuvista tuoreista kuin pehmeistä ja mehukkaista. Niille maistuvat siis paremmin esimerkiksi vihannekset, yrtit tai ulkoa kerätyt, turvalliset kasvikset (kuten voikukka ja vesiheinä) kuin pehmeät hedelmät. Hirssintähkät ovat monen neitokakadun suurin herkku ja terveellinen valinta makupalaksi.
Painonnosto kesäolympialaisissa 1920 – miesten 60 kg
Vuoden 1920 kesäolympialaisten painonnoston höyhensarjaan otti osaa 14 kilpailijaa. Kilpailun voitti isäntämaa Belgian Frans De Haes. Kilpailu koostui kolmesta osiosta jotka olivat, työntö, yhden käden työntö ja yhden käden tempaus. De Haes sijoittui ensimmäiseksi jokaisessa osiossa. Antwerpenin olympialaiset jäivät hänen viimeisikseen, De Haes menehtyi influenssaan vuonna 1923.
Festivaali
thumb|[[Ruisrock on Suomen vanhin yhtäjaksoisesti toiminut rockfestivaali. Kuva vuodelta 2008.]] Festivaali on yleensä säännöllisesti pidettävä juhla, kuten elokuva- tai musiikkifestivaali. Sana on peräisin latinan sanasta festīvus, joka tarkoittaa ”juhlallinen”.
Seppo (lehti)
Seppo oli Ruusu-Ristiläishengessä tuotettu aikakauslehti, joka ilmestyi 1930-luvulla.
Festivaali
Tunnettuja festivaaleja
Tunnettuja festivaaleja Suomessa ovat esimerkiksi Ankkarock, Down by the Laituri, Flow Festival, Helsingin juhlaviikot, Himos Festival, Ilosaarirock, Imatra Big Band Festival, Kotkan meripäivät, Maata näkyvissä -festarit, Nummirock, Pori Jazz, Provinssirock, Qstock, Raumanmeren juhannus, Rock the Beach, Ruisrock, Sauna Open Air Metal Festival, Savonlinnan oopperajuhlat, Simerock, Tuska Open Air Metal Festival, Weekend Festival, Karjurock ja Blockfest.
Seth Enslow
Seth Enslow (s. 1975 Massena, Yhdysvallat) on yhdysvaltalainen stunt-esiintyjä, joka tunnetaan etenkin moottoripyörähypyistään. Hän kuuluu Crusty Demons -moottoripyöräseuraan. Vuonna 2007 julkaistussa Crusty Demons -videopelissä Enslowta oli mahdollista ohjata.
Jarno Leppälä on kertonut yhdeksi idoleikseen Enslowin.
Novi Sad
Historia
Alueella on ollut asutusta jo kivikaudella ja ensimmäisellä vuosisadalla roomalaiset rakensivat alueelle linnakkeen nimeltä Cusum, joka oli osa silloista Pannonian provinssia. Ennen 1700-lukua Novi Sad oli pieni kalastuskylä, mutta myöhemmin siitä tuli serbialaisen kulttuurin keskus Itävallassa.
Dobruš
Dobruš (, IPA: [ˈdɔbruʂ], ) on pieni kaupunki ja hallintopiiri Homelin alueen itäosissa Valko-Venäjällä. Kaupunki sijaitsee 24 kilometriä Homelin (Gomel) kaupungin keskustan itäpuolella. Tässä Homelin itäisessä esikaupungissa asuu 18 330. Koko hallintopiirin 40 632 asukkaasta noin puolet asuu maaseudulla; piiri sisältää Dobrušin kaupungin, Tserah’oukan kaupunkimaisen taajaman (1 821 as.) ja näitä ympäröivän maaseudun kylineen.
left|thumb|260px|Dobrušin piirin sijainti Gomelin maakunnassa.
Dobrušin piiri sijaitsee Homelin (Gomel) itäpuolella, Vetkan piirin eteläpuolella. Itäisenä naapurina on Venäjän Brjanskin alue ja eteläisenä rajakumppanina Ukraina. Piirin läpi kulkevat Homelista itään Venäjälle ja kaakkoon Ukrainaan vievät rautatiet.
thumb|left|260px|[[Kaukokulkeumana levinneen cesium-137:n aiheuttama aktiivisuus Dobrušin lounaispuolella sijaitsevan Tšernobylin voimalan ympäristössä.]]
Dobruš saastui merkittävästi vuoden 1986 Tšernobylin ydinvoimalakatastrofin seurauksena. Myös vuoden 1996 cesium-137 -kartassa Dobrušin itäiset ja pohjoiset seudut näkyvät voimakkaimmin säteilevien Valko-Venäjän alueiden joukossa. Paikkakunnan väkiluku onkin pudonnut. Suuri osa piirin väestöstä evakuoitiin vuonna 1986, ja ainakin 1 500 perhettä on virallisten tietojenkin mukaan muuttanut pois turvallisemmille alueille.
Alfred Michael von Haartman
pienoiskuva|Alfred Michael von Haartman. Valokuvaaja [[C. A. Hårdh (1860-l?)]] Alfred Michael von Haartman (20. joulukuuta 1839 Helsinki – 28. maaliskuuta 1907 Kioto, Japani) oli suomalainen metsänhoitaja, maanviljelysneuvos ja valtiopäivämies.
Von Haartmanin vanhemmat olivat lääkäri, ylijohtaja Carl Daniel von Haartman ja Maria Helena Rosina Franzén ja puoliso Elma Kempe. Valtioneuvos Fridolf Rafael von Haartman oli hänen kaksoisveljensä. Alfred Michael von Haartman tuli metsäkonduktööriksi 1861 ja oli metsähallituksen palveluksessa vuoteen 1874, jolloin hän siirtyi maanviljelijäksi. Hän omisti Tuorlan kartanon Piikkiössä ja muutettuaan Ruotsiin toimi sielläkin maanviljelijänä. Von Haartman oli myös liikemies, joka harjoitti muun muassa voin ja lihan vientiä ulkomaille. Hän kuoli matkalla Japanissa kevättalvella 1907.
Von Haartman oli aatelissäädyssä edustaja valtiopäivillä 1872, 1877–1878, 1894, 1897, 1899 ja 1900.
Kemiallisesti poikkeava tähti
Astrofysiikassa kemiallisesti poikkeava tähti (CP-tähti) on tähti, jossa on ainakin pintaosissa selvästi poikkeava määrä metalleja.
Luokittelu
Kemiallisesti poikkeavat tähdet ovat yleisiä kuumien pääsarjan (vetyä polttavien) tähtien joukossa. Nämä kuumat poikkeavat tähdet on jaettu neljään pääryhmään spektriensä perusteella :
Am-tähtien (CP1) spektrissä on heikot ionisoituneen Ca- ja/tai Sc-viivat, mutta runsaasti raskaita metalleja. Ne pyörivät yleensä hitaasti, ja niiden lämpötila on 7 000-10 000 K. Ap-tähdet (CP2) erottuvat muista voimakkaan magneettikenttänsä takia, ja runsaan piin, kromin, strontiumin ja europiumin sekä samankaltaisten alkuaineiden perusteella. Nekin pyörivät hitaasti. Niiden lämpötila on 8 000 K ja 15 000 K välillä, mutta lämpötilan tarkka määrittäminen on vaikeaa tähden poikkeavuuksien takia. Elohopea-mangaanitähdet (CP3) muistuttavat Ap-tähtiä, mutta niiden magneettikentät eivät ole yhtä voimakkaita. Nimensä mukaisesti niiden spektrissä näkyy ionisoitunutta elohopeaa ja mangaania. Ne pyörivät hyvin hitaasti jopa muihin kemiallisesti poikkeaviin tähtiin verrattuna. Lämpötila on 10 000 K ja 15 000 K välillä. Neljäs ryhmä (CP4) ovat kemiallisesti poikkeavat tähdet, joiden spektrin heliumviivat ovat heikompia kuin mitä niiden väristä voisi olettaa.
Poikkeavuuden syitä
Arvellaan, että kemiallisesti poikkeavien tähtien erikoiset spektrit johtuvat niiden muodostumisen jälkeisistä prosesseista, kuten diffuusiosta tai erilaisista magneettisista vaikutuksista. Nämä olisivat saaneet jotkin alkuaineet, erityisesti heliumin, neonin ja hapen laskeutumaan tähden pintakerroksista syvemmälle, kun taas raskaampia alkuaineita on kohonnut tähden sisäosista. Näiden tähtien sisäosien uskotaan olevan kemialliselta koostumukseltaan normaali. Tämä viittaa stabiiliin kaasukehään, missä konvention aiheuttamaa sekoittumista ei tapahdu; on esitetty, että tämä johtuu näiden tähtien yleensä voimakkaista magneettikentistä.
5-10% kuumista pääsarjan tähdistä on jollain tavoin kemiallisesti poikkeavia. Näistä suurin osa on Ap-tyypin tähtiä, joilla on voimakkaat magneettikentät. Ei-magneettisista tai heikosti magneettisista CP-tähdistä valtaosa on Am- tai HgMn-tyyppiä.
Muita tähtiä
On olemassa myös kemiallisesti poikkeavia viileitä tähtiä (spektriluokkaa G, K tai M), mutta ne eivät yleensä ole pääsarjassa, ja niillä on omat luokkansa. "Kemiallisesti poikkeava" ilman tarkempia määreitä viittaa tähtitieteessä nimenomaan yllä kuvattuihin kuumiin pääsarjan tähtiin. Useimmat kemiallisesti poikkeavat viileät tähdet ovat seurausta fuusiotuotteiden noususta tähden sisäosista sen pintakerrokseen. Näitä ovat suurin osa hiilitähdistä ja S-tähdistä. Loput ovat seurausta aineen siirtymisestä kaksoistähden komponenttien välillä, kuten bariumtähdet ja osa S-tähdistä.
Kostuli
pienoiskuva|[[Larin Paraske kostuli yllään ja sorokka päässään.]] Kostuli on Kannaksen karjalaisen kansallispuvun kesäinen päällysvaate, pitkähihainen lyhyt takki, joka tehdään usein pellavasta, aikaisemmin myös liinasta eli hampusta. Se on edestä avoin niin että rekkopaita ja liivin kirjailut näkyvät. Kostulin kaula-aukon ympäristö on usein koristeltu kirjailuin. Kostuli suljetaan nyöreillä, napeilla tai hakasilla
Sivanandajooga
Sivanandajoogan kehitti Swami Vishnu Devananda, joka nimesi joogamuodon gurunsa Swami Sivanandan Saraswatin mukaan.
Sivanandajoogatunti
Sivanandatuntiin kuuluu alkurentoutuminen, hengitysharjoitukset, aurinkotervehdys ja 12 vahvistavan ja notkistavan joogaliikkeen sarja välirentoutuksineen. Yksi tunnetuimmista sivananda joogasarjoista on aurinkotervehdys ja lootusasento. Lootusasento on erityisen sopiva meditointiin. Asentojen välillä rentoudutaan ja tunnin päättää pitempi, kokonaisvaltainen loppurentoutus.
Sivanandajoogan harjoitukset (asanat) on suunniteltu tehtäväksi aina tietyssä järjestyksessä, jolloin ne vaikuttavat järjestelmällisesti koko kehoon: selkärankaan, niveliin ja nivelsiteisiin, lihaksiin, verenkiertoon ja myös ruoansulatukseen, hermostoon sekä rauhasiin. Jokainen asento joko vahvistaa edeltävää tai on sen vastaliike.
Hengitys ja rentoutusharjoitukset
Hengitysharjoitukset ovat sivanandajoogan kannattajien mukaan tärkeitä, koska he katsovat että suurin osa ihmisistä käyttää hengittämiseen vain pientä osaa keuhkojensa hengityskapasiteetista. Harjoittelemalla pyritään oppimaan parempi hengitystekniikka, jota käytetään myös normaalielämässä, ei vain joogan aikana. Rentoutumisharjoitusten tarkoituksena on harjoittajien mukaan rentoutuminen fyysisesti, psyykkisesti ja henkisesti. Myös "oikeanlainen" ruoka, lähinnä kasvisruoka, on osa sivananda joogan ajattelumaailmaa.
Sivanandajoogassa keho ymmärretään sielun työvälineeksi. Siksi joogaharjoitusten katsotaan kehittävän myös harjoittajansa henkisiä kykyjä.
Lähteet
http://www.sivananda.org/  Sivananda Yoga Vedanta Centers
http://www.sivananda.com/  Sivananda
http://www.wasayogacenter.fi/  Wasa Yogacenter
Cameron Payne
Cameron Payne (s. 8. elokuuta 1994 Memphis, Tennessee) on yhdysvaltalainen koripalloilija.
Pelaajaura
Pelintekijänä pelaava Payne pelasi vuodet 2013–2015 yliopistokoripalloa Murrayn osavaltionyliopistossa. Oklahoma City Thunder varasi hänet NBA:han 14. vuorolla vuoden 2015 varaustilaisuudessa. Payne pelasi Thunderissa kaksi kautta pelaten välillä myös farmijoukkue Oklahoma City Bluessa.
Helmikuussa 2017 Payne siirtyi osana pelaajakauppaa Chicago Bullsiin. Ajoittain hän pelasi myös Bullsin farmijoukkue Windy City Bullsissa. Keväällä 2018 Payne palasi loukkaantumisen jälkeen Bullsin rotaatioon ja esitti ajoittain hyviä peliotteita.
Tammikuun 2019 alussa Bulls suoritti pelaajakaupan, jonka seurauksena se luopui Paynestä.
Aki Sirkesalo
Aki Pekka Antero Sirkesalo  oli suomalainen muusikko ja musiikkitoimittaja. Hän julkaisi uransa aikana viisi studioalbumia sekä yhden kokoelman, ja hänen levyjään on myyty yli 100 000 kappaletta. Elämänsä viimeiset vuodet Sirkesalo asui perheensä kanssa Nurmijärven Klaukkalassa.
Elämäkerta
Aki Sirkesalo aloitti musiikkiharrastuksen seurakunnan puhallinorkesterissa ja kuorossa 10-vuotiaana ja jatkoi VPK:n torvisoittokunnassa. Sittemmin trumpetinsoitto vaihtui kitaraan ja musiikki rockiin.
Sirkesalo sanoitti lähes kaikki kappaleet Mamin vuonna 1996 julkaistulle albumille Ympyrää, ja he esiintyivät keikoilla saman taustabändin säestyksellä.
Sooloura
Soolouransa Aki Sirkesalo aloitti vuosien 1992 ja 1993 vaihteessa. Ensimmäinen menestys oli single "Hikinen iltapäivä" huhtikuussa 1994 ja syksyllä julkaistu "Mustankipee". Seuraavan vuoden alussa julkaistu "Naispaholainen" soi myös radioasemilla ja tammikuussa julkaistu esikoisalbumi Mielenrauhaa nousi kärkikymmenikköön ylittäen syksyllä kultalevyrajan ja myi lopulta yli 40 000 kappaletta.
Vuonna 1996 Aki Sirkesalo sai Emma-palkinnot vuoden miestulokkaana ja vuoden levystä. Syksyllä ilmestyi toinen levy Aika. Levyn hittejä olivat "Missä betoni kasvaa", "Seksuaalista häirintää" ja "Kiire". Vuosina 1996–1997 hän veti myös Yle:n TV1:ssä musiikkiohjelmaa Groovymeisseli yhdessä Sami Saaren kanssa.
Kolmas albumi Kissanelämää ilmestyi syyskuussa 1998. Hittejä olivat "Punatukkainen", versio Van Morrisonin "Brown Eyed Girl" -kappaleesta ja "Kissanainen". Myös Kissanelämää myi kultaa. Ennen kolmatta albumia Sirkesalo oli mennyt naimisiin ja saanut lapsen.
Vuoden 2000 hitti oli "Helena". Ennen uuden albumin, Enkeleitä onko heitä, julkaisua helmikuussa 2001 julkaistiin samanniminen single. Enkeleitä onko heitä saavutti viidennen sijan suomen virallisella listalla. Levyltä otettuja singlejä olivat "Senat sakaisin", "Tule mun luo", "Talismaani" ja "Kitara".
Aki Sirkesalon kokoelmajulkaisu Halutuimmat julkaistiin lokakuussa 2002. Hittisinglejen lisäksi levyllä olivat kappaleet "Melkein onnellinen" ja "Toijalan takana".
Vuoden 2003 alussa Aki Sirkesalo julkaisi Lisa Nilssonin kanssa singlen "Mysteriet".
Vuonna 2004 Aki Sirkesalo veti YLE:n TV1:ssä ohjelmaa Poppia kyydissä.
Keikoilla Sirkesalon yhtyeenä oli Lemmen jättiläiset, jonka viimeinen kokoonpano oli:
Muita Lemmen jättiläisten livekokoonpanossa soittaneita muusikoita: Samuli Kosminen (lyömäsoittimet), Jukka "Tonttu" Tuovinen (saksofoni), Jukka Hakoköngäs (kosketinsoittimet), J-P Virtanen (kosketinsoittimet), Karl Sinkkonen (kosketinsoittimet), Jukka Tiirikainen (trumpetti), Kalle Torniainen (rummut), Abdissa "Mamba" Assefa (lyömäsoittimet), Timo Kämäräinen (kitara), Anssi Växby (bassokitara), Juha Verona (bassokitara), Sami Saari (kitara, taustalaulu) Antti Matikainen (taustalaulu), Marika Tuhkala (taustalaulu)
Vuonna 2004 Sirkesalo siirtyi Sonylta EMIlle ja julkaisi syyskuussa uuden singlensä "Mullonikäväsua". Omaisten suostumuksella levy-yhtiö julkaisi viimeiseksi jääneen levyn Sanasta miestä alkuperäisten suunnitelmien mukaisesti 23. helmikuuta 2005. Sirkesalo oli ehtinyt muokata levyn valmiiksi ennen lähtöään viimeiseksi jääneelle lomamatkalleen. Levy nousi välittömästi listaykköseksi ja myi nopeasti platinaa. Levyn tuoton levy-yhtiö lahjoitti Plan Suomi -säätiölle.
Tapaninpäivänä 2005 julkaistiin "Aki Sirkesalon Musiikkia: Mielenrauhaa" -levy, joka taltioitiin Helsingin Kulttuuritalolla 15. syyskuuta 2005 pidetyssä konsertissa. Lemmen jättiläiset -yhtye esitti Aki Sirkesalon musiikkia uran varrelta solisteinaan Esa Kaartamo, Jussu Pöyhönen, Maarit Hurmerinta, Sami Saari, Antti Matikainen, Petra Gargano, Niko Ahvonen, Maija Vilkkumaa, Jiri Nikkinen ja Tuomari Nurmio.
Sirkesalon kuolema
42-vuotias Sirkesalo ilmoitettiin vaimonsa ja kahden lapsensa kanssa kadonneeksi Thaimaassa tapahtuneen vuoden 2004 tapaninpäivän Intian valtameren maanjäristyksen aiheuttamassa tsunamissa. Perhe oli Khao Lakissa lomamatkalla. Sirkesalon, hänen vaimonsa ja heidän lastensa ruumiit löydettiin ja tunnistettiin, minkä jälkeen heidät kuljetettiin Suomeen haudattaviksi. Sirkesalo perheineen on haudattu Akaan Toijalan hautausmaalle.
Muuta
Kesällä 2016 Akaan kaupunki nimesi neljä tietä Sirkesalon uraa kunnioittaakseen: Sirkesalontie, Akinkuja, Levytie ja Musakuja.
Laulaja Jari Karjalainen on levyttänyt Sirkesalon julkaisemattomia kappaleita, syksyllä 2017 julkaistiin single "Tuhlattuja päiviä" ja keväällä 2018 "Minä ja ex".
Malminkartanon kirjasto
Malminkartanon kirjasto on Helsingin Malminkartanon osa-alueella toimiva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Malminkartanon kirjasto on perustettu vuonna 1986. Kirjastosiiven on suunnitellut arkkitehtitoimisto Kari Järvinen ja Timo Airas osana Malminkartanon monitoimitalo Puustellia. Rakennus on valmistunut rakennuksen Puustellinaukion puoleisen sisäänkäynnin viereen kiinnitetyn seinälaatan mukaan vuonna 1984 (kirjasto toisen lähteen mukaan 1985). Suurin osa tästä monitoimitalosta on Malminkartanon ala-asteen koulun käytössä.
David Amess
David Anthony Andrew Amess (26. maaliskuuta 1952 – 15. lokakuuta 2021) oli brittiläinen poliitikko. Hän oli vuodesta 1983 alkaen konservatiivipuolueen parlamentin jäsen. Hän edusti ensin Basildonin ja vuodesta 1997 Southend Westin vaalipiiriä. Amess oli tunnettu euroskeptikko, ja hän kannatti vuoden 2016 kansanäänestyksessä brexitiä. Amessia puukotettiin 15. lokakuuta 2021 useita kertoja hänen ollessaan tapaamassa äänestäjiään, ja hän kuoli hyökkäyspaikalla.
Poliittinen ura
Amess oli 1979 ensi kertaa ehdolla parlamenttiin Newham North Westin vaalipiirissä, mutta hävisi työväenpuolueen ehdokkaalle. Hänet valittiin Redbridgen kaupunkipiirin valtuustoon 1982 ja seuraavana vuonna parlamenttiin Basildonin vaalipiiristä konservatiivipuolueen edustajana. Vaalipiirejä uudelleenjärjestettäessä Basildonin vaalipiiri lakkautettiin 1997, mutta Amess jatkoi sen seuraajan, Southend Westin vaalipiirin, edustamista kuolemaansa asti.
Amess sai ritarinarvon vuonna 2015.
Amess kannati Yhdistyneen kuningaskunnan eroa Euroopan unionista eli brexitiä. Hän kritisoi Yhdysvaltain presidenttiä Barack Obamaa, joka oli ilmaissut tukensa Britannian jatkuvalle EU-jäsenyydelle, todeten, ettei tällä ole mitään oikeutta sekaantua asiaan.
Amess oli kampanjoinut pitkään kaupunginoikeuksien myöntämiseksi Southend-on-Sealle. Yhdistyneessä kuningaskunnassa on 69 kaupunkia, ja kaupunginoikeudet voi myöntää vain monarkki. Amessin kuoleman jälkeen pääministeri Boris Johnson ilmoitti alahuoneelle, että Southendille myönnettäisiin kaupunginoikeudet Amessin kunniaksi.
Kuolema
Amess oli 15. lokakuuta 2021 Leigh-on-Sean kaupungissa tapaamassa äänestäjiään Belfairsin metodistikirkossa. Tilaisuuden piti kestää kello 10.00–13.00. Noin kello 12.05 25-vuotias mieshenkilö puukotti Amessia useita kertoja. Poliisi ja lääkintähelikopteri saapuivat paikalle nopeasti, ja ensihoitajat hoitivat Amessia tapahtumapaikalla, mutta hän kuoli saamiinsa vammoihin.
Epäilty puukottaja pidätettiin pian tapahtuneen jälkeen, ja aseena käytetty veitsi löytyi. Essexin poliisi tutkii tapausta mahdollisena terroritekona, mutta puukottajan motiiveista ei ole vielä annettu tietoja.
Teko julistettiin vähän puolenyön jälkeen virallisesti terrori-iskuksi, ja tutkintaa alkoi johtaa Metropolitan Policen terrorismin vastainen yksikkö, kun alustavassa tutkinnassa havaittiin merkkejä islamilaiseen ääriajatteluun liittyvistä motiiveista.
21. joulukuuta 2021 Old Baileyssä pidetyssä valmisteluistunnossa puukotuksesta epäilty somalitaustainen Britannian kansalainen Ali Harbi Ali kiisti syyllisyytensä Amessin murhaan sekä terroristisen teon suunnitteluun.
Huhtikuussa 2022 Ali kertoi oikeudenkäynnissä, ettei katso tehneensä mitään väärää tai kadu tekoaan. Hän kertoi motiivikseen sen, että Amess oli parlamentissa tukenut ilmaiskuja Syyriaan sekä ollut konservatiivipuolueen Israel-myönteisen ryhmittymän jäsen. Ali kiisti olevansa radikaali muslimi ja kutsui itseään sen sijaan ”maltilliseksi muslimiksi”. Hän oli odottanut, että poliisi olisi ampunut hänet, ja hän olisi kuollut marttyyrinä. Alin puhelimesta oli löydetty suunnitelmia ministeri Michael Goven murhaamiseksi. Hän kertoi myös halunneensa matkustaa Syyriaan vuosina 2015–2017 ja liittyä Isis-terroristijärjestöön. 11. huhtikuuta valamiehistö totesi Alin syylliseksi murhaan vain 18 minuttin harkinnan jälkeen. Kaksi päivää myöhemmin tuomari Nigel Sweeney tuomitsi Alin elinkautiseen vankeuteen ilman ehdonalaisen vapauden mahdollisuutta.
Isä Callahan
200px|thumb|Isä Callahan kirjassa [[Musta torni V: Callan sudet. Piirros: Bernie Wrightson.]] Isä Donald Frank Callahan on Stephen Kingin luoma kuvitteellinen hahmo, joka esiintyi ensimmäistä kertaa romaanissa Painajainen ('Salem's Lot) ja myöhemmin kirjasarjassa Musta torni. Callahan on iäkäs pappi, joka Painajaisessa päätyy taisteluun 'Salem's Lotin vampyyrejä vastaan. Mustan tornin viidennessä kirjassa Callan susissa hänestä tulee tärkeä apu revolverimies Roland Deschainin ja tämän ka-tetin matkalle kohti Mustaa tornia.
Painajainen
Kirjassa Painajainen Isä Callahan on Mainen pikkukaupungissa Jerusalem's Lotissa roomankatolinen pappi, joka on vuosia kärsinyt alkoholismista ja uskonpuutteesta. Hän joutuu eräänä päivänä kohdakkain kaupunkiin iskevän vampyyriepidemian kanssa ja päätyy muutaman ihmisen, kuten kirjailija Ben Mearsin, kanssa taisteluun vampyyrejä vastaan. He tunkeutuvat vuosikausia tyhjillään olleeseen Marstenin taloon tarkoituksena tuhota ongelman aiheuttanut päävampyyri Kurt Barlow, mutta eivät löydä hänen leposijaansa.
Myöhemmin Callahan joutuu kohdakkain Barlowin kanssa, kun tämä hyökkää Petrien perheen taloon ja nappaa perheen pojan Markin. Isä Callahan uhkailee Barlowia krusifiksilla, jolloin Barlow päästää Markin vapaaksi, mutta kehottaa pappia heittämään ristin pois ja luottamaan uskoonsa. Callahanilta ei kuitenkaan löydy riittävästi uskoa Jumalaan, ja hän kieltäytyy heittämästä ristiä pois, mutta yllätyksekseen huomaa Barlowin saavan hänestä yliotteen krusifiksin läheisyydestä huolimatta. Barlow rikkoo ristin ja pakottaa Callahanin juomaan Barlowin vampyyriverta, joka tekee Callahanista "saastaisen". Barlow päästää hänet vapaaksi, ja päihitetty Callahan palaa kirkkoon, jossa hän huomaa, että kirkon ovenkahva polttaa hänen kätensä niin, ettei hän pääse sisään. Lopulta Callahan päättää lähteä 'Salem's Lotista.
Musta torni
Callan susissa kerrotaan, kuinka Callahanin tarina jatkui Painajaisen tapahtumien jälkeen. Callahan saapuu New Yorkiin kulkurina ja vaistoaa vampyyrejä sikiävän ympäri kaupunkia. Hän alkaa työskennellä asunnottomien turvakodissa, jolloin hän alkaa toipua pahentuneesta alkoholismistaan. Samalla hän oppii luokittelemaan kohtaamiaan vampyyrejä kolmeen luokkaan: 1. tyypin, 2. tyypin ja 3. tyypin vampyyreihin. Näistä 'Salem's Lotissa kohdanneen Barlowin hän määrittelee 1. tyypin vampyyriksi, joka luo 2. tyypin vampyyrejä, jotka puolestaan luovat 3. tyypin HIV:n kaltaista verisairautta levittäviä vampyyrejä.
Kun turvakodissa Callahanin kanssa ystävystynyt Lupe Delgado joutuu 3. tyypin vampyyrin uhriksi ja kuolee AIDSiin, alkaa Callahan järjestelmällisesti tappaa vampyyrejä (pääasiassa 3. tyyppisiä). Hän herättää yhtäkkiä toimillaan Purppurakuningasta palvelevien "alhaismiesten" huomion, ja he lähettävät "Hitler-veljeksiksi" kutsutun joukon jahtaamaan Callahania. Saatuaan Callahanin kiinni he saavat kaiverrettua veitsellä Callahanin otsaan ristikuvion tarkoituksenaan saada siitä tavaramerkiksi viimeistelyä hakaristikuvio, mutta paikalle osuneet Calvin Tower ja Aaron Deepneau ehtivät osittain estää tilanteen ja Callahan pääsee vapaaksi. Pian "alhaismiesten" johtajan Richard Sayre johdolla viholliset saavat houkuteltua Callahanin kerrostaloon, jossa hän kohtaa "alhaismiesten" ohella laumoittain vampyyrejä. Välttääkseen joutumasta vampyyritartunnan uhriksi hän päättää tehdä itsemurhan heittäytymällä korkean rakennuksen ikkunasta alas.
Mari (kaupunki)
thumb|[[Ishtarin temppelistä Marista löydetty intendentti Ebish-Il'in patsas n. 2400 eaa.]] Mari (nykyinen Tell Hariri) oli merkittävä kaupunki muinaisessa Mesopotamiassa. Se sijaitsi Eufrat-joen yläjuoksulla Itä-Syyriassa Dayr al-Zawrin maakunnassa lähellä Irakin rajaa melko lähellä nykyistä Abu Kamalin kaupunkia. Mari oli suuri keskus jo noin 2900 eaa. ja kaupan solmukohta. Kaupunki nousi valtansa huipulle noin 1900 eaa., hieman sen jälkeen kun Uus-Sumerin valtakunta hajosi. Assyrian kuningas Shamshi-Adad I valtasi sen. Mari oli Hammurabin valtaistuimelle nousun aikoihin merkittävä valtio. Kaupungissa palvottiin pääasiassa Dagania ja Ishtaria. Hammurabi liittoutui Marin kuninkaan kanssa, mutta lopulta kukisti liittolaisensa.
Varhainen historia
Marin alueella oli asutusta välillä 5000–4000 eaa., mutta paikka oli pieni kylä tai pikkukaupunki. Se nousi noin 2900 eaa. keskukseksi Lähi-idässä. Kaupungin väestö oli seemiläistä, mutta sai vaikutteita sumerilaisilta.